ভালেন্তিনা কোরতেজা
ভালেন্তিনা কোরতেজা (ইতালীয়: Valentina Cortese; ১ জানুয়ারি ১৯২৩ - ১৯ জুলাই ২০১৯) একজন ইতালীয় অভিনেত্রী ছিলেন। ৫০ বছরের কর্মজীবনে তিনি মিকেলাঞ্জেলো আন্তোনিওনি, ফেদেরিকো ফেল্লিনি, ফ্রাঙ্কো জেফফিরেল্লি, ফ্রঁসোয়া ত্রুফো, জোসেফ এল. ম্যাংকাভিৎস ও অন্যান্য ইতালীয় ও আন্তর্জাতিক চলচ্চিত্র পরিচালকদের সাথে কাজ করেন। তিনি ফ্রঁসোয়া ত্রুফো পরিচালিত লা নুই আমেরিকাইন (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন।